Joey møter Topthorn, en annen hest, og de blir sendt til Flandern under kommando av James Nicholls og major Jamie Stewart (Benedict Cumberbatch). Britene oppnår innledende suksess, men Nicholls blir drept, og tyskerne tar Joey og Topthorn til fange. Hos tyskerne blir hestene satt til å trekke en vogn, og blir ledet av Gunther (David Kross). Gunther gir vimpelen som er festet til Joey som lykke-amulett til broren Michael som blir sendt til frontlinjen. Senere prøver Gunther og Michael å stikke av ridende på Topthorn og Joey. Deres mål er å ri til Italia, men de stopper ved en gård hvor de blir oppdaget av tyske soldater. De blir henrettet ved skyting for å ha prøvd å stikke av. På gården bor den unge foreldreløse franske jenta Emilie (Céline Buckens) sammen med bestefaren. De finner hestene, og tar vare på dem. Tyske soldater konfiskerer forsyninger fra gården, men Emilie skjuler hestene.